บัฟเฟตต์ บอกว่า บิตคอยน์มีค่าเป็น “ศูนย์” ราคาเท่าไรก็ไม่ซื้อ
1 พ.ค. 2565

บัฟเฟตต์ บอกว่า บิตคอยน์มีค่าเป็น “ศูนย์” ราคาเท่าไรก็ไม่ซื้อ /โดย ลงทุนแมน
“ผมไม่รู้ว่าอีก 10 ปีข้างหน้า ราคามันจะขึ้นหรือจะลงแต่สิ่งที่แน่ ๆ ก็คือบิตคอยน์ ไม่ได้ผลิตอะไรเลย และไม่ว่ามันจะราคาเท่าไร ผมก็จะไม่ซื้อมัน เพราะมันไม่มีมูลค่าอะไร” - วอร์เรน บัฟเฟตต์ กล่าวในงานประชุมผู้ถือหุ้นประจำปีของบริษัท Berkshire Hathaway
ซึ่งเป็นธรรมเนียมของทุกปี ที่ วอร์เรน บัฟเฟตต์ และ ชาร์ลี มังเกอร์ คู่หูของเขา
จะออกมาแสดงมุมมองการลงทุนของตัวเอง และตอบคำถามต่าง ๆ กับผู้ถือหุ้น
ซึ่งปีนี้พิเศษหน่อย เพราะวอร์เรน บัฟเฟตต์ ได้ออกมาพูดถึง “บิตคอยน์” ด้วยตัวเอง
เพราะที่ผ่านเขาจะไม่ค่อยให้ความเห็นเกี่ยวกับบิตคอยน์ตรง ๆ ต่างจาก ชาร์ลี มังเกอร์ ที่ไม่ชอบและกล่าวโจมตีบิตคอยน์อยู่บ่อยครั้ง
และในคราวนี้ เป็นการพูดถึงบิตคอยน์ของ วอร์เรน บัฟเฟตต์ ที่ดูจะชัดเจนและรุนแรงที่สุดครั้งแรก
บัฟเฟตต์อธิบายเรื่องนี้ โดยเขาได้ยกตัวอย่างโดยเริ่มจากการสมมติว่า ถ้ามีคนมาเสนอขาย 1% ของที่ดินเกษตรกรรมทั้งหมดในสหรัฐอเมริกา ในราคาที่ 25,000 ล้านดอลลาร์สหรัฐ เขาจะจ่ายเงินซื้อทันที
ต่อมา ถ้ามีคนมาขาย 1% ของบ้านพักอาศัยทั้งหมดในสหรัฐอเมริกาอีก ด้วยราคา 25,000 ล้านดอลลาร์สหรัฐ เขาก็จะจ่ายเงินซื้อมันอีก
แต่ถ้ามีคนมาเสนอขาย 100% ของบิตคอยน์ทั้งหมดบนโลกนี้ ให้ในราคาเพียงแค่ 25 ดอลลาร์สหรัฐ (ตอนนี้ Market Cap. ทั้งหมดของบิตคอยน์ อยู่ที่ 726,000 ล้านดอลลาร์สหรัฐ)
เขาจะเริ่มคิดต่อว่า จะเอามันมาทำอะไร
เกษตรกรรมได้มาแล้วยังผลิตอาหาร
ที่อยู่อาศัยได้มาแล้วก็ปล่อยเช่า
แต่บิตคอยน์ ถ้าได้มาทั้งหมด มันทำอะไรไม่ได้เลย
นอกจาก
เอาบิตคอยน์ทั้งหมดไปขายคนอื่นต่ออีกที
และนั่นก็เป็นสาเหตุที่บัฟเฟตต์บอกว่าบิตคอยน์จะราคาเท่าไร เขาก็ไม่อยากซื้อมัน เพราะมันเอามาทำอะไรไม่ได้เลย..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
Reference :
-